Han sortit publicades al DOGC les bases específiques per a la concessió de subvencions de l'àmbit del patrimoni cultural, que inclou les línies per a:
A aquestes línies, s'hi poden presentar tots els museus inscrits al Registre de Museus de Catalunya.
Us recordem que, per poder optar a la línia de programes i de projectes específics, i a la línia de funcionament i les activitats de museus, s'ha de lliurar a la Direcció General del Patrimoni Cultural la documentació següent (punt 3.1.b):
Línia d'implementació de programes estratègics i de projectes específics dels museus
A la línia d'implementació de programes estratègics i de projectes específics dels museus se li ha donat tràmit d'urgència per tal de garantir el funcionament bàsic dels serveis, en el marc del que permet l'apartat 3 de la Disposició Addicional 3a del Reial Decret 463/2020 i s'ha incrementat el seu import en 100.000,00 euros respecte del pressupost previst, essent la seva dotació total de 350.000,00 euros.
Tingueu en compte els criteris de valoració a l'hora de redactar els projectes.
Cada sol·licitant només pot presentar una sol·licitud que contingui un projecte per a una de les modalitats.
Per a les modalitats a), b), c), d), e), i f) el pressupost total no pot ser superior de 30.000,00 euros.
Per a la modalitat g) el pressupost total no pot ser superior de 50.000,00 euros.
En breu sortirà publicada la convocatòria al DOGC.
Línia de funcionament i les activitats dels museus de Catalunya
A la línia de funcionament i les activitats la dotació econòmica es distribuirà per províncies.
Tingueu en compte els criteris de valoració a l'hora de sol·licitar les activitats museístiques.
Aquest any l'adquisició d'equipament o de material inventariable és subvencionable en cas de projectes per a la promoció de l'accessibilitat universal, la seguretat, la sostenibilitat ambiental i la conservació preventiva.
Cada sol·licitant només pot presentar una sol·licitud.
En el cas dels museus de la província de Lleida el pressupost total de l'activitat no pot ser superior a 85.000 euros.
Línia per a la conservació-restauració de béns mobles i dels elements arqueològics i artístics integrats en el patrimoni immoble
Dels requisits i condicions de la línia de conservació-restauració destaquem els següents:
Les persones sol·licitants han de ser propietàries, titulars d'altres drets reals o posseïdores d'un bé cultural moble o d'un bé immoble del patrimoni cultural català en què s'integrin els elements artístics objecte de la sol·licitud i que es proposi per a una actuació de conservació preventiva o restauració.
Si els béns són propietat de persones físiques, han d'estar situats a Catalunya i han d'haver estat declarats béns culturals d'interès nacional (BCIN) d'acord amb l'article 30 de la Llei 9/1993, de 30 de setembre, del patrimoni cultural català.
L'actuació s'ha de fer dins l'any natural de concessió de la subvenció o durant l'any anterior.
Quan es vulguin restaurar diverses parts d'un sol bé moble, el/la sol·licitant pot presentar diferents sol·licituds de subvenció amb els projectes de restauració de cadascuna d'aquestes parts.
Tota la informació de les tres línies la trobareu al web de l' OSIC (Oficina de Suport a les Iniciatives Culturals).
RESOLUCIÓ CLT/956/2020, de 6 de maig